
Aktiwiteit 1: 

      Volg een van die onderstaande skakels. Kyk as ‘n groep daarna en bespreek die vrae wat volg. 
       Wees op die uitkyk vir die antwoorde op die onderstaande vrae terwyl jy na die video kyk:  
	Video
	Skakel

	How it's made - Butter
	https://www.youtube.com/watch?v=qwb2uZLSLhw

	How it’s made – Peanut butter
	https://www.youtube.com/watch?v=4iUduCtx7cA

	How it’s made – Cherry jam
	https://www.youtube.com/watch?v=GAl35MeWODk

	How it’s made - Bread
	https://www.youtube.com/watch?v=CDlUiCIHLf0 

	How is it made - Flatware
	https://www.youtube.com/watch?v=r0ZXcfrUzGo



1.1	Let op hoe die werk met 'n rou produk begin. Identifiseer die spesifieke deel van die primêre sektor. 
Verskeie antwoorde afhangende van die produk:
· Mynbou en steengroef 
· Vissery
· Landbou 
· Bosbou 
· Jag

1.2	Lewer kommentaar oor hoe betrokke mense in hierdie werkplek is. 
Leerders moet in gedagte hou dat ons in 'n moderne wêreld leef waarin baie van die handewerk met tegnologie of masjiene vervang word. Hierdie vraag prikkel hierdie bespreking.

1.3	In watter mate is die vervaardiging van hierdie produk afhanklik van masjinerie?
Die meeste van hierdie produkte is afhanklik van masjiene in fabrieke. 

1.4	Is daar gevalle waar die werk wat deur masjiene gedoen word, deur mense gedoen kan word? Leerders kan werk in die sekondêre sektor identifiseer wat steeds vir mense in ontwikkelende ekonomieë soos Suid-Afrika beskikbaar is. Bv. Om vrugte soos kersies te pluk, vrugte te  sorteer, bottels te verpak, ens. 

1.5	Sal jy persoonlik in hierdie omgewing kan werk? Hoekom of hoekom nie? 
Leerders sal persoonlike antwoorde op hierdie vraag gee.

Aktiwiteit 2:
Onderwysersnota: Leerder bespreking – vrae wat jy met behulp van die gevallestudie kan vra: Dit is alles lae-vlak eksamen-tipe vrae om te toets of leerders die onderlinge verband tussen die ekonomiese sektore verstaan. 
Lees die onderstaande uittreksel en beantwoord die vrae wat volg.
	Verdeeldheid onder Suid-Afrikaners soos Walmart hom probeer inwurm
Walmart is 'n reuse-Amerikaanse kleinhandelaar met winkels in lande regoor die wêreld. Hulle het onlangs besluit om winkels in Suid-Afrika oop te maak, maar het gou baie teenkanting van verskeie sektore binne die ekonomie gekry. Vakbonde het Walmart se aankoms teengestaan en beweer dat die meeste van die produkte wat hulle verkoop, in China gemaak word. Hulle het gesê dat plaaslike vervaardigers nie met goedkoop Chinese invoere sal kan meeding nie, en dat vervaardigingsgeleenthede in Suid-Afrika verlore sal gaan. 

Ander Suid-Afrikaanse kleinhandelaars is bang vir Walmart se koms en sê weens hul massiewe wêreldwye koopkrag kan hulle produkte vir veel minder as Suid-Afrikaanse winkels aankoop. Dit sal beteken dat hierdie winkels nie sal kan meeding nie en hulle deure moet sluit. Dit het weer werksverliese tot gevolg. 

Suid-Afrikaanse verbruikers, aan die ander kant, was meestal bly om van Walmart se koms te hoor. Hulle het gesê dat dit laer pryse en 'n groter verskeidenheid produkte sal meebring.

[Verwerk vanaf: https://www.theguardian.com/business/2010/dec/05/walmart-massmart-south-africa-unions  Toegangsdatum: 20 Mei 2023]


‌
2.1. Aan watter ekonomiese sektor behoort Walmart?	
Die tersiêre ekonomiese sektor 

2.2. Lys DRIE poste/loopbane wat in die kleinhandelbedryf bestaan.      
Verskeie: winkeleienaar, boekhouer, verkoopspersoon, handelaar, kassier, rakverpakker, ens.      

2.3. Hoe sal die koms van Walmart die volgende sektore van die Suid-Afrikanse ekonomie beïnvloed?
2.3.1.  Die tersiêre sektor:
As gevolg van hul massiewe wêreldwye koopkrag, sou Walmart produkte vir veel minder as Suid-Afrikaanse winkels kon aankoop. Dit sou beteken dat hierdie winkels nie kan meeding nie – hulle sal produkte vir goedkoper moet verkoop en kostes moet besnoei, meer bemarking sal nodig wees (duur) wat beteken dat winste sal verminder; dit kan dit beteken dat winkels moet sluit, wat meer werksverliese beteken.

2.3.2.  Die sekondêre sektor:
Plaaslike vervaardigers sal nie met goedkoop Chinese invoere kan meeding nie, so sal vervaardigingsgeleenthede verlore gaan.

2.3.3.  Die primêre sektor:
Wanneer die sekondêre sektor geraak word, word die primêre sektor geraak omdat die invoere die plek van plaaslike verskaffers inneem – wat die pryse van plaaslike grondstowwe laat daal, wat tot werksverliese lei.   

Aktiwiteit 3:
Lees die uittreksel hieronder en beantwoord die vrae wat volg.
	DIE VIER NYWERHEIDSEKTORE
Die indiensnemingstruktuur van 'n land verwys na die persentasie werkers wat in elke sektor werksaam is. Die minste ontwikkelde lande word oorheers deur indiensneming in die primêre sektor. Namate 'n land ontwikkel, val sy primêre indiensneming en sekondêre en tersiêre indiensneming neem toe. Die mees ontwikkelde lande ter wêreld het lae indiensneming in die primêre sektor, dalende indiensneming in die sekondêre sektor, hoë tersiêre indiensneming en 'n groeiende kwaternêre sektor. Die tempo van hierdie verandering wissel egter van land tot land en selfs binne lande.

Die kwaternêre sektor bestaan uit die bedrywe wat inligtingsdienste lewer soos rekenaars, IKT (inligtings- en kommunikasietegnologieë), konsultasie (advies aan besighede) en navorsing (veral op wetenskaplike gebied). 

[Verkwerk vanaf: http://igeogers.weebly.com: Toegangsdatum: 10 September 2021]



[bookmark: _Hlk84666308][bookmark: _Hlk82868627]3.1 	Definieer die volgende begrippe:
3.1.1 Primêre sektor
3.1.2 Sekondêre sektor 
[bookmark: _Hlk84667016]3.1.3 Tersiêre sektor						   				  (3x1) (3)


Enige relevante definisie vir EEN punt elk

Primêre sektor - definisie kan die volgende insluit:
· alle aktiwiteite waarvan die einddoel bestaan uit die gebruik van natuurlike hulpbronne. 
· bedrywe wat betrokke is by die ontginning en produksie van grondstowwe. 

Sekondêre sektor - definisie kan die volgende insluit:
· beskryf alle aktiwiteite wat die rol van vervaardiging aanneem. 
· sluit nywerhede in wat 'n voltooide, bruikbare produk produseer. 
· nywerhede / werksgeleenthede wat by konstruksie betrokke is. 

Tersiêre sektor - definisie kan die volgende insluit:
· bestaan uit die verskaffing van dienste in plaas van eindprodukte. 
· verskaf goedere en dienste aan verbruikers deur gebruik te maak van goedere wat deur die ander sektore vervaardig word. 
                              






                                                                                       
3.2 		Noem DRIE veiligheidsmaatreëls wat diegene in die primêre sektor in plek kan stel om hulself 
[bookmark: _Hlk84667050]te beskerm terwyl hulle met gevaarlike toerusting werk.      		 			  (3x1) (3)

Enige DRIE van die onderstaande vir EEN punt elk

Die primêre sektor kan die volgende doen:
· dra beskermende toerusting soos helms / veiligheidsbril / handskoene, ens. 
· maak hulself bewus van veiligheidsprosedures. 
· stel vrae aan meerderes / kollegas as hulle onseker oor veiligheidsprotokol is. 
· stel meerderes of kollegas in kennis indien 'n onveilige situasie ontstaan. 
· wees voortdurend op die uitkyk vir veiligheidsgevare / veranderinge in die omgewing wat dit onveilig kan maak. 
       
3.3 		Bespreek die rol wat die sekondêre sektor speel om die primêre sektor aan die tersiêre
      sector te koppel.							                             	(1x2) (2)

Die onderstaande enige relevante antwoord vir TWEE punte
 (d.w.s. EEN punt vir stelling en EEN punt vir motivering / verduideliking)

· [bookmark: _Hlk83971820]Die sekondêre sektor is afhanklik van die primêre sektor vir grondstowwe  om produkte te vervaardig en te skep wat dan in die tersiêre sektor benut kan word.

[bookmark: _Hlk83970751]3.4 		Verduidelik TWEE voordele van die keuse van 'n loopbaan op grond van die gewildheid
      daarvan op daardie spesifieke tydstip.                  						(2x2) (4)

Enige TWEE van die onderstaande vir TWEE punte elk
 (d.w.s. EEN punt vir stelling en EEN punt vir motivering / verduideliking)

· Die loopbaan sal nie oorversadig wees nie,  wat beteken dat die aansoeker meer geneig is om werk te kry. 
· Daar sal waarskynlik in die toekoms baie groei op daardie gebied wees , wat in die toekoms meer bevorderingsgeleenthede / meer werksekerheid sal beteken. 
· Daar sal baie navorsing oor die veld gedoen word , wat beteken dat daar baie nuwe ontwikkelings sal wees vir aansoekers indien hulle besef dat hul aanvanklike keuse nie korrek was nie / as hulle voel dat hulle begin stagneer. 
· As gevolg van die potensiaal vir vinnige groei in daardie veld, sal daar 'n konstante behoefte aan nuwe spesialiste in nuwe gebiede wees, wat tot professionele groei en vaardigheidsontwikkelingsgeleenthede kan lei. 

[bookmark: _Hlk83970503]3.5 		Beveel TWEE strategieë aan wat skoolleerders in plek kan stel om te verseker dat hulle vir 
		toekomstige werkstendense gereed is. Dui ook in jou antwoord aan hoe ELKE strategie tot 
		meer kan werksgeleenthede in hul toekoms kan lei.                   				(2x3) (6)



Enige TWEE van die onderstaande DRIE punte elk
(d.w.s. EEN punt vir stelling, EEN punt vir motivering / verduideliking, EEN punt vir uitkoms)

· Hulle kan die werkstendense van die afgelope paar jaar navors  om die werkstendense van die toekoms te probeer voorspel.  Dit sal hulle in 'n beter posisie plaas om vakke / 'n loopbaan te kies wat vir hulle die meeste geleenthede en/of werksekerheid sal gee. 
· Hulle kan kundiges in hul potensiële loopbaanvelde soek  en hulle vra waarheen hulle dink die arbeidsmark in die volgende paar jaar sal gaan. Dit sal hulle in staat stel om ingeligte besluite rakende vakke/ ekstra kursusse te neem wat hulle vir die voorspelde toekomstige tendense kan voorberei.  
· Skoolleerders kan breë vakke en loopbaanpaaie kies  en kan dus aangepas kan word om by die veranderinge in die werkswêreld aan te pas sodra die tendense duidelik word.  Hierdie aanpasbaarheid beteken dat hulle voordeel kan trek uit geleenthede wat baie moeilik is om te voorspel en daarom sal nie baie toekomstige aansoekers oor die regte vaardighede / kwalifikasies beskik nie.                                                                                                                                                                                                                                                                                                                       		     						                                                                [18]

Aktiwiteit 4: Refleksie
Nadat jy van die drie ekonomiese sektore geleer het, in watter een van die sektore sal jy graag wil werk? Verduidelik jou keuse.

              My gekose sektor is ____________________________, want _____________________________
              _______________________________________________________________________________
              _______________________________________________________________________________

             Wees oop om werk en loopbane in alle sektore na te vors. 
             Baie skoolleerlinge dink net aan die tersiêre sektor wanneer hulle eendag verdere studies en
             loopbane oorweeg. Neem die uitdaging aan om 'n bietjie verder ondersoek in te stel.
Leerders sal persoonlike antwoorde op hierdie aktiwiteit gee.

In jou eie tyd:
Besoek die "How it’s made”-webwerf (www.madehow.com) om te ondersoek hoeveel honderde produkte gemaak word - miskien as jy na sommige van hierdie video’s kyk, sal iets nuuts jou aandag trek en 'n loopbaanbelangstelling aanwakker. 

